Bad (שיר של מייקל ג'קסון)

Bad (רע) הוא הסינגל השני מתוך אלבום האולפן השביעי, Bad, של הזמר והיוצר מייקל ג'קסון, אשר יצא ב-7 בספטמבר 1987.השיר הגיע לפסגת המצעדים ברחבי העולם והפך לשיר השני מהאלבום שמגיע למקום ראשון במצעד הבילבורד האמריקאי.

רקע והשראה 
Bad במקור היה אמור להיות דואט עם הזמר פרינס, אך שיתוף הפעולה לא יצא לפועל.
ג'קסון סיפר שאת ההשראה לוידאו קליפ שאב מכתבה שקרא בעיתון. הכתבה סיפרה על סטודנט מה"גטו" של ניו יורק אשר ניסה להתקדם בחייו ולעזוב את חבריו הישנים. החברים קינאו בסטודנט והרגו אותו.
הכוריאוגרף של הוידאו קליפ טען שהווידאו והעלילה הושפעו מאוד מהסרט סיפור הפרברים.

ב-2017 הופיע השיר במהלך קטע מהסרט "גנוב על העולם".

וידאו קליפ 
הגרסה המלאה של הוידאו קליפ היא סרט קצר באורך 18 דקות שבויים על ידי מרטין סקורסזה.
הווידאו קליפ מספר את סיפורו של נער בשם דריל, המגולם על ידי ג'קסון. הנער שגדל בשכונה מפוקפקת מחליט ללמוד בבית ספר פרטי. כשהוא חוזר לבקר בבית ספרו הישן, חבריו, ביניהם מיני-מקס, (המגולם על ידי השחקן ווסלי סנייפס) מגלים כמה השתנה ומרגישים בחוסר הנוחות שלו איתם ועם נטייתם לפשע. בניסיון להראות שהוא עדיין "רע", דריל לוקח אותם לתחנת רכבת תחתית שם הוא מנסה לשדוד איש זקן אך משנה את דעתו ברגע האחרון. חבריו מקניטים אותו שכבר אינו "רע". הוידאו קליפ אשר צולם עד כה בשחור לבן הופך לצבעוני ודריל לובש לפתע מעיל עור שחור ומצטרף לקבוצת רקדנים פאנקיסטים. לאחר קטע ריקוד, לצלילי קטע סולו באורגן המונד המנוגן על ידי נגן הג'אז הוותיק ג'ימי סמית, מזהיר דריל את חבריו כי לא מצפה להם עתיד טוב אם ימשיכו בדרכם הרעה. הם מקבלים זאת ונפרדים ממנו.

הקליפ נחשב לאחד מהווידאו קליפים היקרים ביותר בכל הזמנים.

מצעדים ודרוגים

קישורים חיצוניים

הערות שוליים 

שירי 1987
שירי מייקל ג'קסון
שירים באנגלית
וידאו קליפים שצולמו בניו יורק
שירי דאנס-פופ
שירי פופ רוק אמריקאיים
סינגלים שהגיעו למקום הראשון בנורווגיה
סינגלים שהגיעו למקום הראשון בספרד
סינגלים שהגיעו למקום הראשון במצעד הבילבורד הוט 100
סינגלים שהגיעו למקום הראשון במצעד הסינגלים האירי
סינגלים שהגיעו למקום הראשון במצעד 100 סינגלי הפופ של קאש בוקס
סינגלים שהגיעו למקום הראשון במצעד 40 הסינגלים ההולנדיים
שירים זוכי פרס המוזיקה האמריקאית
שירי זהב בממלכה המאוחדת